****

**Πρόγραμμα Μεταπτυχιακών Σπουδών**

**“Θέατρο και Κοινωνία: Θεωρία, Σκηνική Πράξη και Διδακτική”**

**Ναύπλιο, 05/06/2019**

**ΔΕΛΤΙΟ ΤΥΠΟΥ**

Το **Πρόγραμμα Μεταπτυχιακών Σπουδών “Θέατρο και Κοινωνία: Θεωρία, Σκηνική Πράξη και Διδακτική”** του Τμήματος Θεατρικών Σπουδών του Πανεπιστημίου Πελοποννήσου και ο **Θεατρικός Όμιλος Ερμιονίδας** οργανώνουν το **Σάββατο 8 Ιουνίου 2019 (απόγευμα)** και την **Κυριακή 9 Ιουνίου 2019 (πρωί και απόγευμα)** διημερίδα με θέμα **“Θέατρο και κοινωνία: με το βλέμμα στις τοπικές κοινωνίες”** στον **Πολυχώρο ARTίκι “ΜαράικεΗλιού Ντε Κόνινγκ”** στο Κρανίδι Αργολίδας.

Η εκδήλωση είναι ανοιχτή στο κοινό και περιλαμβάνει διαλέξεις από καθηγητές του Προγράμματος Μεταπτυχιακών Σπουδών “Θέατρο και Κοινωνία: Θεωρία, Σκηνική Πράξη και Διδακτική”, καθώς και θεατρικές παρουσιάσεις από προπτυχιακούς και μεταπτυχιακούς φοιτητές. Το πρώτο μέρος της ημερίδας επικεντρώνεται στο τραγικό πρόσωπο της Ηλέκτρας, ενώ το δεύτερο εστιάζει στη σχέση του θεατρικού γίγνεσθαι με την κοινωνία.

Η διοργάνωση αυτή, συνιστά την πρώτη συνεργασία του **Προγράμματος Μεταπτυχιακών Σπουδών “Θέατρο και Κοινωνία: Θεωρία, Σκηνική Πράξη και Διδακτική”** του Τμήματος Θεατρικών Σπουδών του Πανεπιστημίου Πελοποννήσου με τον **Θεατρικό Όμιλο Ερμιονίδας** και εντάσσεται στη σύνδεση του Πανεπιστημίου με την τοπική κοινωνία με σκοπό τη δημιουργική αλληλεπίδραση με πολιτιστικούς φορείς και το ευρύ κοινό.